ອີຈິບ ໂຈມຕີ ຄ້າຍພວກຫົວຮຸນແຮງ ຢູ່ ລີເບຍ
ມີ 28 ຄົນເສຍຊີວິດ ເວລາມືປືນ ຍິງໂຈມຕີ ພວກສະແວງບຸນ ຊາວຄຣິສຕຽນ ນິກາຍຄອບຕິກ ທີ່ວັດທະເລຊາຍ ຊຶ່ງຕໍ່ມາບໍ່ດົນ ເຮືອບິນອີຈິບ ກໍໂຈມຕີຄ້າຍ ພວກຫົວຮຸນແຮງ ໃນລີເບຍ.
ອີຈິບໄດ້ຕອບໂຕ້ ຕໍ່ການໂຈມຕີທີ່ນອງເລືອດດ້ວຍປືນກົນ ທີ່ໄດ້ສັງຫານພວກທີ່ນັບຖື ສາສະໜາຄຣິສນິກາຍຄອບຕິກຫຼາຍສິບຄົນ ໃນວັນສຸກວານນີ້ ດ້ວຍການໂຈມຕີທາງ ອາກາດ ໃສ່ຄ້າຍຂອງພວກກໍ່ການຮ້າຍ ໃນລີເບຍ ບ່ອນທີ່ພວກມືປືນ ກຸ່ມຫົວຮຸນແຮງ ລັດອິສລາມເຊື່ອວ່າ ໄດ້ຮັບການຝຶກແອບທີ່ນັ້ນ ປະທານາທິບໍດີ Abdel-Fatta el-Sissi ໄດ້ປະກາດກ່ຽວກັບການເອົາມາດຕະການ ຕອບໂຕ້ ໃນຄຳປາໄສທາງໂທລະພາບ ບໍ່ເທົ່າໃດຊົ່ວໂມງ ຫລັງຈາກພວກມືປືນທີ່ໃສ່ ໜ້າກາກໄດ້ໂຈມຕີລົດເມ ທີ່ຂົນເອົາພວກນັບຖືສາສະໜາຄຣິສນິກາຍຄອບຕິກຂ້າມ ທະເລຊາຍ ໄປຫາວັດ ຂອງພວກເຂົາເຈົ້າ ເຈົ້າໜ້າທີ່ອີຈິບກ່າວວ່າ ມີຢ່າງໜ້ອຍ 28 ຄົນເສຍຊີວິດ ຍ້ອນນ້ຳມືຂອງມືປືນຈຸນີ້ ທ່ານ el-Sissi ກ່າວວ່າ “ການໂຈມຕີທີ່ຮ້າຍແຮງ ໄດ້ມີຂຶ້ນ ຕໍ່ຄ້າຍຝຶກຕ່າງໆ” ທີ່ທ່ານ ໝາຍເຖິງເປົ້າໝາຍຢູ່ໃນປະເທດລີເບຍ ທ່ານກ່າວຕື່ມວ່າ “ອີຈິບ ບໍ່ມີຄວາມລັງເລໃຈໃດໆ ທີ່ຈະໂຈມຕີຄ້າຍຂອງພວກກໍ່ການ ຮ້າຍໃນທຸກຫົນແຫ່ງ ເຈົ້າໜ້າທີ່ກອງທັບອີຈິບເວົ້າວ່າຄ້າຍທີ່ຕົກເປັນເປົ້າໃນປະເທດ ລີເບຍ ແມ່ນມີການເຊື່ອມໂຍງໂດຍກົງ ກັບພວກມືປືນທີ່ພົວພັນໃນການໂຈມຕີລົດເມ ຊຶ່ງມີການສົງໄສ ຢ່າງກວ້າງຂວາງວ່າ ເປັນສະມາຊິກຂອງກຸ່ມທີ່ເຫັນພ້ອມກັບລັດອິສ ລາມ ເຈົ້າໜ້າທີ່ເວົ້າວ່າ ມີພວກມືປືນ ຫຼາຍເຖິງ 10 ຄົນ ຢູ່ໃນລົດກະບະ 3 ຄັນທຳການໂຈມ ຕີປະມານ 320 ກິໂລແມັດຫ່າງຈາກນະຄອນຫຼວງໄຄໂຣ ໂດຍພາກັນ ຍິງປືນກົນສາດ ເຂົ້າໃສ່ລົດເມທີ່ບັນທຸກພວກສະແຫວງບຸນໄປຍັງວັດທີ່ສອກຫຼີກຫ່າງໄກແຫ່ງນຶ່ງໃນລັດ Minya ທີ່ສ້າງຂຶ້ນເພື່ອເປັນກຽດໃຫ້ນັກບຸນ Samuel ຊຶ່ງເປັນພະສົງໃນສະໄໝສັດຕະ ວັດທີ 7 ນອກຈາກ 28 ຄົນທີ່ເສຍຊີວິດແລ້ວຍັງມີອີກ 25 ຄົນໄດ້ຮັບບາດເຈັບ ຜູ້ປົກຄອງລັດ ທ່ານ Essam el-Bedawi ກ່າວວ່າ “ພວກເຂົາໄດ້ໃຊ້ປືນກົນຍິງສາດ ເຂົ້າ ” ໂທລະພາບຂອງອີຈິບໄດ້ອອກຂ່າວຮູບຂອງລົດເມ ທີ່ມີປະຕູຖືກຍິງແຕກແລະ ກໍຫ້ອມລ້ອມໄປດ້ວຍຕຳຫຼວດແລະລົດໂຮງໝໍ ຍັງບໍ່ທັນມີກຸ່ມໃດ ອອກມາອ້າງເອົາຄວາມຮັບຜິດຊອບໃນການໂຈມຕີດັ່ງກ່າວນີ້ເທື່ອ ແຕ່ແນວໃດກໍຕາມ ມັນເປັນສັນຍາລັກ ຂອງພວກທີ່ເປັນເຄືອຂ່າຍ ກຸ່ມລັດອິສລາມຢູ່ ໃນອີຈິບຊຶ່ງໄດ້ທຳການໂຈມຕີ 4 ເທື່ອຕໍ່ພວກທີ່ນັບຖືສາສະໜາຄຣິສນິກາຍຄອບຕິກ ນັບແຕ່ເດືອນທັນວາເປັນຕົ້ນມາ ສາສະໜາຄຣິສນິກາຍຄອບຕິກໃນອີຈິບ ເປັນປະຊາຄົມຄຣິສຕຽນທີ່ໃຫຍ່ທີ່ສຸດຢູ່ໃນ ພາກຕາເວັນອອກກາງ ພວກເຂົາເຈົ້າໄດ້ຕົກເປັນເປົ້າໃນການໂຈມຕີຂອງ ພວກມຸສ ລິມຫົວຮຸນແຮງຈັດມາດົນນານແລ້ວ ພ້ອມໆກັບການຈຳແນກກີດກັນຈາກປະຊາຊົນ ສ່ວນໃຫຍ່ຂອງປະເທດທີ່ນັບຖືສາສະໜາອິສລາມນັ້ນ